Lipom
Lipom (lat. lipoma) je benigni tumor sastavljen iz masnog tkiva. To je najčešći oblik tumora mekih tkiva. Lipomi su mekani na dodir, obično pomični, te su općenito bezbolni. Mnogi lipomi su mali (ispod jedan centimetar promjera), ali mogu narasti i do šest centimetara. Obično se nalaze u odraslih osoba od 40 do 60 godina starosti, ali može se naći i u djece. Neki izvori tvrde da se maligna pretvorba može dogoditi, dok drugi tvrde da nema uvjerljivih dokumenata koji to dokazuju.